идентификатори. Всеки ред на текстовия файл съдържа един запис с полета, разделени с разделители, като запетайки или табулации.
 3. Издателите на идентификатори гарантират, че актуализирани копия на всички офлайн неструктурирани файлове, регистри и свързани с тях обяснителни бележки се предоставят по електронен път посредством маршрутизатора до вторичното хранилище на данни.
 4. Държавите членки могат да адаптират ограниченията за размера за офлайн неструктурираните файлове, посочени в параграф 2, като вземат предвид както средния размер на наличната инсталирана памет на устройствата за проверка, използвани за офлайн проверки на уникални идентификатори, така и общия брой издатели на идентификатори.
 ГЛАВА IV
 НОСИТЕЛИ НА ДАННИ
 Член 21
 Носители на данни за уникалните идентификатори
 1. УИ на равнище потребителска опаковка се кодират с помощта на най-малко един от следните видове носители на данни:
 а)
 четим с оптично устройство код от вида Data Matrix с капацитет за откриване и коригиране на грешки, еквивалентен или по-голям от този на Data Matrix ECC200. Баркодовете, отговарящи на стандарта ISO/IEC 16022:2006, се счита, че отговарят на изискванията, посочени в настоящата точка;
 б)
 четим с оптично устройство код от вида QR Code с капацитет за коригиране на грешки от приблизително 30 %. Баркодовете, отговарящи на стандарта ISO/IEC 18004:2015 с ниво на корекция на грешки H, се счита, че отговарят на изискванията, установени в настоящата точка;
 в)
 четим с оптично устройство код от вида DotCode с капацитет за откриване и коригиране на грешки, еквивалентен или по-голям от този, предлаган от алгоритъма на Рейд-Соломон за коригиране на грешки с брой на проверените знаци (NC), равен на три плюс броя на знаците на данните (ND), разделен на две (NC = 3 + ND/2). Баркодове, отговарящи на спецификацията ISS DotCode Symbology Specification, публикувана от Асоциацията за автоматично разпознаване и мобилност (Association for Automatic Identification and Mobility — AIM) (редакция 3.0, август 2014 г.), се счита, че отговарят на изискванията, посочени в настоящата точка.
 2. За УИ на равнище потребителска опаковка, доставени по електронен път, производителите и вносителите отговарят за закодирането на УИ на равнище потребителска опаковка в съответствие с параграф 1.
 3. За УИ на равнище потребителска опаковка, доставени физически, издателите на идентификаторите отговарят за закодирането на кодовете, генерирани в съответствие с член 8, параграф 2, в съответствие с параграф 1.
 4. Чрез дерогация от параграф 1 производителите и вносителите могат да добавят електронния времеви печат отделно от носителя на данни във формат ГГММДДчч като код, който е четим от човек.
 5. УИ на равнище голяма опаковка се кодират от икономическите оператори с помощта на най-малко един от следните видове носители на данни:
 а)
 четим с оптично устройство код от вида Data Matrix с капацитет за откриване и коригиране на грешки, еквивалентен или по-голям от този на Data Matrix ECC200. Баркодовете, отговарящи на стандарта ISO/IEC 16022:2006, се счита, че отговарят на изискванията, посочени в настоящата точка;
 б)
 четим с оптично устройство код от вида QR Code с капацитет за коригиране на грешки от приблизително 30 %. Баркодовете, отговарящи на стандарта ISO/IEC 18004:2015 с ниво на корекция на грешки H, се счита, че отговарят на изискванията, посочени